title: A Bizottság (EU) 2018/1851 végrehajtási rendelete (2018. november 21.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” [OFJ])

text:
                  28.11.2018

                  HU

                  Az Európai Unió Hivatalos Lapja

                  L 302/5

         A BIZOTTSÁG (EU) 2018/1851 VÉGREHAJTÁSI RENDELETE
         (2018. november 21.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (1) bekezdésére és 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Németország kérelmét (2) a „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért az elnevezést be kell jegyezni.

                     (3)

                     A Bizottság által 2018. április 19-én és 2018. június 21-én kézhez kapott e-mailben a német hatóságok közölték, hogy a nemzeti felszólalási eljárás során arról szereztek tudomást, hogy a „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” elnevezés bejegyzése veszélyezteti egy teljesen azonos elnevezés létét, valamint hogy az érintett elnevezésű termékeket az 1151/2012/EU rendelet 50. cikke (2) bekezdésének a) pontjában említett közzététel napját megelőzően már legalább öt éven keresztül jogszerűen forgalmazták. Ezért a hatóságok az említett rendelet 15. cikkének (1) bekezdése alapján 2020. december 31-ig tartó átmeneti időszak meghatározását kérték a „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” elnevezés meghatározott földrajzi területén kívül található „Kalfany Süße Werbung GmbH & Co.KG, D-79336 Herbolzheim” vállalkozás javára, amely több mint öt éve folyamatosan, jogszerűen forgalmazta a „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” kereskedelmi megnevezéssel ellátott terméket.

                     (4)

                     mivel a „Kalfany Süße Werbung GmbH & Co.KG, D-79336 Herbolzheim” vállalkozás megfelel az 1151/2012/EU rendelet 15. cikkének (1) bekezdésében foglalt feltételeknek, ezért annak érdekében, hogy a megnevezés bejegyzését követően a kereskedelmi megnevezést egy átmeneti időszak során továbbra is jogszerűen használhassa, a 2020. december 31-ig tartó átmeneti időszakra engedélyezni kell számára a „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” elnevezés használatát.

                     (5)

                     Az e rendeletben foglalt intézkedések összhangban vannak a mezőgazdasági termékek minőségpolitikájával foglalkozó bizottság véleményével,

               ELFOGADTA EZT A RENDELETET:

            1. cikk
            A „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 2.3. osztályba (kenyér, péksütemények, cukrászsütemények, édesipari termékek, kekszek és egyéb pékáru) tartozó terméket jelöl.

            2. cikk
            A „Kalfany Süße Werbung GmbH & Co.KG, D-79336 Herbolzheim” gyártó 2020. december 31-ig továbbra is használhatja a „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (OFJ) bejegyzett elnevezést.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 21-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  HL C 96., 2018.3.14., 38. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2017/2328 végrehajtási rendelete (2017. december 14.) a „Skalický rubín” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

text:
               15.12.2017

               HU

               Az Európai Unió Hivatalos Lapja

               L 333/28

         A BIZOTTSÁG (EU) 2017/2328 VÉGREHAJTÁSI RENDELETE
   (2017. december 14.)
   a „Skalický rubín” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
   mivel:

               (1)

               Az 1308/2013/EU rendelet 97. cikke (2) és (3) bekezdésének megfelelően a Bizottság megvizsgálta Szlovákiának a „Skalický rubín” elnevezés bejegyzésére vonatkozóan benyújtott kérelmét, majd közzétette az Európai Unió Hivatalos Lapjában
                   (2).

               (2)

               A Bizottsághoz nem érkezett az 1308/2013/EU rendelet 98. cikke szerinti indokolással ellátott felszólalási nyilatkozat.

               (3)

               Az 1308/2013/EU rendelet 99. cikkének megfelelően a „Skalický rubín” elnevezést oltalomban kell részesíteni, és be kell jegyezni a szóban forgó rendelet 104. cikkében említett nyilvántartásba.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A „Skalický rubín” (OEM) elnevezés oltalomban részesül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 14-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  HL C 224., 2017.7.13., 9. o.


title: A Bizottság (EU) 2017/2331 végrehajtási rendelete (2017. december 14.) a „La Clape” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

text:
               15.12.2017

               HU

               Az Európai Unió Hivatalos Lapja

               L 333/45

         A BIZOTTSÁG (EU) 2017/2331 VÉGREHAJTÁSI RENDELETE
   (2017. december 14.)
   a „La Clape” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
   mivel:

               (1)

               Az 1308/2013/EU rendelet 97. cikkének (2) és (3) bekezdésével összhangban Franciaországnak a „La Clape” elnevezés bejegyzésére vonatkozóan benyújtott kérelmét a Bizottság megvizsgálta és azt követően közzétette az Európai Unió Hivatalos Lapjában
                   (2).

               (2)

               A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.

               (3)

               Az 1308/2013/EU rendelet 99. cikkével összhangban a „La Clape” elnevezést oltalomban kell részesíteni, valamint fel kell venni a rendelet 104. cikkében említett nyilvántartásba.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A „La Clape” (OEM) elnevezés oltalomban részesül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 14-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  HL C 259., 2017.8.9., 3. o.


title: A Bizottság (EU) 2017/2323 végrehajtási rendelete (2017. november 17.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Ternasco de Aragón” [OFJ])

text:
               15.12.2017

               HU

               Az Európai Unió Hivatalos Lapja

               L 333/8

         A BIZOTTSÁG (EU) 2017/2323 VÉGREHAJTÁSI RENDELETE
   (2017. november 17.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Ternasco de Aragón” [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely az 583/2013/EU bizottsági rendelettel (2) módosított 1107/96/EK bizottsági rendelet (3) alapján bejegyzett „Ternasco de Aragón” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (4) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Ternasco de Aragón” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 17-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 583/2013/EU végrehajtási rendelete (2013. június 18.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Ternasco de Aragón [OFJ]) (HL L 169., 2013.6.21., 37. o.).

      (3)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

      (4)  HL C 250., 2017.8.1., 24. o.


title: A Tanács (EU) 2018/413 végrehajtási rendelete (2018. március 16.) a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló 356/2010/EU rendelet 12. cikkének végrehajtásáról

text:
               19.3.2018

               HU

               Az Európai Unió Hivatalos Lapja

               L 75/1

         A TANÁCS (EU) 2018/413 VÉGREHAJTÁSI RENDELETE
   (2018. március 16.)
   a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló 356/2010/EU rendelet 12. cikkének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló, 2010. április 26-i 356/2010/EU tanácsi rendeletre (1) és különösen annak 12. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. április 26-án elfogadta a 356/2010/EU rendeletet.

               (2)

               Az Egyesült Nemzetek Biztonsági Tanácsának (a továbbiakban: ENSZ BT) a 751 (1992) és az 1907 (2009) sz. ENSZ BT-határozatok alapján létrehozott bizottsága 2018. március 8-án két személyt felvett a korlátozó intézkedések hatálya alá tartozó személyek és szervezetek jegyzékébe.

               (3)

               A 356/2010/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET
   1. cikk
   A 356/2010/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 16-án.

            a Tanács részéről

            az elnök

         E. ZAHARIEVA

      (1)  HL L 105., 2010.4.27., 1. o.

      MELLÉKLET
      Az alább felsorolt személyeket fel kell venni a 356/2010/EU rendelet I. mellékletében foglalt jegyzékbe:
      I.   Személyek

                  16.

                  Ahmad Iman Ali (más néven: a) Sheikh Ahmed Iman Ali; b) Shaykh Ahmad Iman Ali; c) Ahmed Iman Ali; d) Abu Zinira)
                  Születési idő: a) 1973 körül; b) 1974 körül.
                  Születési hely: Kenya
                  Állampolgárság: kenyai
                  Az ENSZ általi jegyzékbe vétel dátuma: 2018. március 8.
                  Egyéb információ: Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un
                  Ahmad Iman Ali-t az ENSZ 2018. március 8-án vette jegyzékbe az 1844 (2008) sz. ENSZ BT-határozat alapján. Ahmad Iman Ali az al-Shabaab kenyai parancsnoka, aki 2012 óta a csoport kenyai vezetője. A csoport kenyai műveleteinek irányítójaként rendszeresen vesz célba kenyai AMISOM-csapatokat Szomáliában, 2016 januárjában például támadást hajtott végre a kenyai AMISOM-csapatok ellen a szomáliai El Adde-ban. Emellett felelőssé tehető az al-Shabaab kenyai kormányt és civil lakosságot célzó propagandájának készítéséért: egy 2017 júliusában készült felvételen például megfenyegeti a kenyai biztonsági erők soraiban szolgálatot teljesítő muszlimokat. E tevékenységei mellett Ali időnként az al-Shabaab számára toborzott szegénységben élő fiatalokat, elsősorban Nairobi nyomornegyedeiben, valamint mecsetekben adományokat gyűjtött az al-Shabaab részére. Célja, hogy támadásokkal való fenyegetéssel, merényletek tervezésével és végrehajtásával destabilizálja Kenyát, és arra buzdítsa a muszlim fiatalokat, hogy vegyenek részt a kenyai biztonsági erők elleni harcban.

                  17.

                  Abdifatah Abubakar Abdi (más néven: Musa Muhajir)
                  Születési idő: 1982. április 15.
                  Születési hely: Szomália
                  Állampolgárság: szomáliai
                  Cím: a) Szomália; b) Mombasa, Kenya
                  Az ENSZ általi jegyzékbe vétel dátuma: 2018. március 8.
                  Egyéb információ: Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un
                  Abdifatah Abubakar Abdi-t az ENSZ 2018. március 8-án vette jegyzékbe az 1844 (2008) sz. ENSZ BT-határozat alapján. Abdifatah Abubakar Abdi-t 2015-ben a kenyai kormány azon körözött terroristák jegyzékébe vette, akikről ismert vagy feltételezhető, hogy az al-Shabaab tagjai. A kenyai rendőrség jelentései szerint Abdi Szomáliában tagokat toboroz az ENSZ-BT Szomáliáról szóló határozata és Eritreáról szóló határozata értelmében létrehozott szankciós jegyzékben szereplő szervezet, az al-Shabaab számára, és részt vesz olyan tevékenységekben, amelyek fenyegetést jelentenek Szomália békéjére, biztonságára és stabilitására. A toborzott tagok közül a kenyai rendőrség őrizetbe vett három nőt, amikor azok megkíséreltek bejutni Szomáliába. Abdi körözés alatt áll a 2014 júniusában a kenyai Mpeketoni-ban elkövetett, több emberéletet követelő támadás kapcsán, és feltételezik róla, hogy további támadásokat tervez. Bár Abdi elsősorban Szomálián kívüli műveletekben érintett, az ismeretek szerint Szomáliában tartózkodik, és olyan egyéneket toboroz az al-Shabaab számára, akik át akarják lépni a Kenya és Szomália közötti határt.


title: A Bizottság (EU) 2018/461 végrehajtási rendelete (2018. március 20.) a taxifolinban gazdag kivonat (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg. )

text:
               21.3.2018

               HU

               Az Európai Unió Hivatalos Lapja

               L 78/7

         A BIZOTTSÁG (EU) 2018/461 VÉGREHAJTÁSI RENDELETE
   (2018. március 20.)
   a taxifolinban gazdag kivonat (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:

               (1)

               Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

               (2)

               A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

               (3)

               Az (EU) 2015/2283 rendelet 12. cikke értelmében a Bizottság egy új élelmiszer Unión belül történő forgalomba hozataláról és az uniós jegyzék naprakésszé tételéről végrehajtási jogi aktusra irányuló tervezetet terjeszt elő.

               (4)

               Az Ametis JSC vállalat 2010. augusztus 23-án a dauriai vörösfenyő (Larix gmelinii (Rupr.) Rupr) fájából származó, taxifolinban gazdag kivonatnak az uniós piacon a 258/97/EK európai parlamenti és tanácsi rendelet (3) 1. cikke (2) bekezdésének e) pontja szerinti új élelmiszer-összetevőként történő forgalomba hozatalára vonatkozó kérelmet nyújtott be az egyesült királyságbeli illetékes hatóságnak. A kérelemben a vállalat a taxifolinban gazdag kivonat felhasználásának engedélyezését kérte a tizennégy éven felüli népességnek szánt élelmiszer-kiegészítőkben, valamint – a csecsemők és kisgyermekek, valamint a 9 éven aluli gyermekek kivételével – az általános népességnek szánt alkoholmentes italokban, joghurtban és csokoládétartalmú édességekben.

               (5)

               2016. december 13-án az EFSA elfogadta a taxifolinban gazdag kivonat mint a 258/97/EK rendelet szerinti új élelmiszer biztonságosságáról szóló tudományos szakvéleményt (Scientific Opinion on the safety of taxifolin-rich extract as a novel food pursuant to Regulation (EC) No 258/97) (4). E szakvéleményében az EFSA azt a következtetést vonta le, hogy a taxifolinban gazdag kivonat a javasolt felhasználások és felhasználási szintek mellett biztonságoknak tekintendő.

               (6)

               Az (EU) 2017/2079 bizottsági végrehajtási határozat (5) a 258/97/EK rendelet szerint engedélyezte a dauriai vörösfenyő (Larix gmelinii (Rupr.) Rupr) fájából származó, taxifolinban gazdag kivonat új élelmiszer-összetevőként történő forgalomba hozatalát az uniós piacon – a csecsemők, kisgyermekek, valamint a 14 évesnél fiatalabb gyermekek kivételével – az általános népességnek szánt étrend-kiegészítőkben.

               (7)

               Ez a végrehajtási rendelet azokat a fennmaradó felhasználásokkal és felhasználási szintekkel foglalkozik, amelyekre a kérelmező az engedélyezést kérte. A Bizottság a kérelem teljes hatókörére vonatkozó végső döntés meghozatala előtt további értékelést végzett, hogy megbizonyosodjon arról, hogy a taxifolinban gazdag kivonat az étrend-kiegészítőktől eltérő formában fogyasztva is biztonságosnak tekinthető a csecsemők, kisgyermekek, valamint a 9 évnél fiatalabb gyermekek számára.

               (8)

               2017. május 3-án a kérelmezőt értesítették arról, hogy a Bizottság kiegészítő értékelést kér az EFSA-tól; a kérelmező ezzel kapcsolatban egyetértését fejezte ki. Ennek alkalmából a kérelmező a taxifolinban gazdag kivonat mint új élelmiszer felhasználásának és felhasználási feltételeinek a tejtermékekre történő, további kiterjesztését is kérelmezte az általános népesség tekintetében, továbbá azt, hogy a specifikációknál tüntessék fel az új élelmiszer kémiai nevét is, amelyet az eredeti kérelem nem, az EFSA 2016-ban kiadott szakvéleménye ugyanakkor tartalmazott. A felhasználás ezen kiterjesztéseihez a kérelmező további információkat nyújtott be az EFSA-nak.

               (9)

               2017. június 28-án a Bizottság konzultált az EFSA-val, és felkérte, hogy végezzen kiegészítő értékelést arra vonatkozóan, hogy a taxifolinban gazdag kivonat alkoholmentes italokban, csokoládétartalmú édességekben és tejtermékekben történő felhasználása biztonságosnak tekinthető-e a népesség valamennyi csoportjára nézve.

               (10)

               Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

               (11)

               2017. október 25-én az EFSA elfogadta a taxifolinban gazdag kivonat biztonságosságáról szóló tudományos szakvéleményt (Scientific Opinion on the safety of taxifolin-rich extract) (6). Ez a szakvélemény, melyet az EFSA a 258/97/EK rendelet alapján dolgozott ki és fogadott el, egyben az (EU) 2015/2283 rendelet 11. cikkében foglalt követelményekkel is összhangban van.

               (12)

               A szakvélemény alapján kellő megalapozottsággal állítható, hogy a taxifolinban gazdag kivonat alkoholmentes italok, tejtermékek és csokoládétartalmú édességek összetevőjeként felhasználva megfelel az (EU) 2015/2283 rendelet 12. cikke (1) bekezdésének, a népesség valamennyi csoportjára nézve.

               (13)

               Az 1308/2013/EU európai parlamenti és tanácsi rendelet (7) bizonyos követelményeket ír elő a tej- és tejtermékre, amely követelmények tejtermékek összetevőjeként történő felhasználása esetén a taxifolinban gazdag kivonatra is érvényesek. Az említett rendelet VII. melléklete III. részének 2. pontja alapján a taxifolinban gazdag kivonat nem használható fel tejtermékekben, ha az a tej bármely alkotóelemének teljes vagy részleges helyettesítését szolgálja. Ezért a taxifolinban gazdag kivonat mint új élelmiszer tejtermékekben történő felhasználását ennek megfelelően korlátozni kell.

               (14)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   (1)   Az engedélyezett új élelmiszereknek az (EU) 2015/2283 rendelet 8. cikke értelmében létrehozott uniós jegyzékében a taxifolinban gazdag kivonatra vonatkozó bejegyzést az e rendelet mellékletében meghatározottak szerint módosítani kell.
   (2)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 20-án.

            a Bizottság részéről

            az elnök

         Jean-Claude JUNCKER

      (1)  HL L 327., 2015.12.11., 1. o.

      (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

      (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

      (4)  EFSA Journal 2017; 15(2):4682

      (5)  A Bizottság (EU) 2017/2079 végrehajtási határozata (2017. november 10.) a taxifolinban gazdag kivonatnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 295., 2017.11.14., 81. o.).

      (6)  EFSA Journal 2017; 15(11):5059.

      (7)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).

      MELLÉKLET
      Az (EU) 2017/2470 végrehajtási rendelet melléklete a következőképpen módosul:

                  1.

                  Az 1. táblázatban (Engedélyezett új élelmiszerek) a „Taxifolinban gazdag kivonat” bejegyzés helyébe a következő bejegyzés lép:

                              Engedélyezett új élelmiszer

                              Az új élelmiszer felhasználásának feltételei

                              További különös jelölési követelmények

                              Egyéb követelmények

                              „Taxifolinban gazdag kivonat

                                 Adott élelmiszer-kategória

                                 Maximális mennyiségek

                              Az új élelmiszer megnevezése az azt tartalmazó élelmiszerek jelölésén: »taxifolinban gazdag kivonat«”

                              Natúr joghurt/gyümölcsjoghurt (*)

                              0,020 g/kg

                              Kefír (*)

                              0,008 g/kg

                              Író (*)

                              0,005 g/kg

                              Tejpor (*)

                              0,052 g/kg

                              Tejszín (*)

                              0,070 g/kg

                              Tejföl (*)

                              0,050 g/kg

                              Sajt (*)

                              0,090 g/kg

                              Vaj (*)

                              0,164 g/kg

                              Csokoládétartalmú édességek

                              0,070 g/kg

                              Alkoholmentes italok

                              0,020 g/L

                              A csecsemők, kisgyermekek, valamint 14 évesnél fiatalabb gyermekek kivételével az általános népességnek szánt, a 2002/46/EK irányelvben meghatározott étrend-kiegészítők

                              100 mg/nap

                                          (*)

                                          Tejtermékben felhasználva a taxifolinban gazdag kivonat nem szolgálhat a tej bármely alkotóelemének teljes vagy részleges helyettesítésére.

                  2.

                  A 2. táblázatban (Specifikációk) a „Taxifolinban gazdag kivonat” leírására vonatkozó bejegyzés helyébe a következő bejegyzés lép:

                              Engedélyezett új élelmiszer

                              Specifikációk

                              „Taxifolinban gazdag kivonat

                                 Meghatározás:

                              Kémiai név: [(2R,3R)-2-(3,4 dihidroxi-fenil)-3,5,7-trihidroxi-2,3-dihidrokromen-4-on; további név: (+) transz-(2R,3R)- dihidro-kvercetin], a cisz-forma legfeljebb 2 %-os jelenléte mellett”


title: A Bizottság (EU) 2018/470 végrehajtási rendelete (2018. március 21.) a 2001/82/EK irányelv 11. cikkének rendelkezései szerint az EU-ban kezelt állatokból származó élelmiszerek ellenőrzése céljára alkalmazandó maradékanyag-határértékekre vonatkozó részletes szabályokról (EGT-vonatkozású szöveg. )

text:
               22.3.2018

               HU

               Az Európai Unió Hivatalos Lapja

               L 79/16

         A BIZOTTSÁG (EU) 2018/470 VÉGREHAJTÁSI RENDELETE
   (2018. március 21.)
   a 2001/82/EK irányelv 11. cikkének rendelkezései szerint az EU-ban kezelt állatokból származó élelmiszerek ellenőrzése céljára alkalmazandó maradékanyag-határértékekre vonatkozó részletes szabályokról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 23. cikkére,
   mivel:

               (1)

               A 470/2009/EK rendelet értelmében meg kell határozni az élelmiszer-termelő állatok kezelésére szolgáló állatgyógyászati készítményekben való uniós felhasználásra szánt, illetve az állattenyésztésben használt biocid termékekben való uniós felhasználásra szánt farmakológiai hatóanyagok maradékanyag-határértékeit (a továbbiakban: MRL-ek).

               (2)

               A 37/2010/EU bizottsági rendelet (2) mellékletének 1. táblázata (a továbbiakban: 1. táblázat) megállapítja a farmakológiai hatóanyagokat és az állati eredetű élelmiszerekre vonatkozó MRL-ek szerinti osztályozásukat. Egyes anyagok esetében különböző MRL-ek vannak érvényben a különféle fajok vagy fajcsoportok vonatkozásában, valamint az említett fajok vagy fajcsoportok különböző célszöveteinek vonatkozásában.

               (3)

               A 2001/82/EK európai parlamenti és tanácsi irányelv (3) 11. cikke szabályokat állapít meg az olyan betegségben szenvedő élelmiszer-termelő állatok kezelésére vonatkozóan, amelynek esetében valamely uniós tagállamban nem létezik engedélyezett állatgyógyászati készítmény. Az említett cikk (2) bekezdése a 470/2009/EK rendelet 29. cikkével együtt értelmezve előírja, hogy az ilyen állatok csak abban az esetben kezelhetők farmakológiai hatóanyagokat tartalmazó állatgyógyászati készítményekkel, ha az említett hatóanyagok szerepelnek a 37/2010/EU rendelet mellékletében foglalt 1. táblázatban.

               (4)

               A Bizottságnak részletes szabályokat kell elfogadnia a 2001/82/EK irányelv 11. cikkének rendelkezései szerint kezelt állatokból származó élelmiszerek ellenőrzése céljára alkalmazandó MRL-ekre vonatkozóan. A 2001/82/EK irányelv 11. cikke alapján az EU-ban kezelt állatfajok egyes célszövetei tekintetében nem vehetők fel MRL-ek a 37/2010/EU bizottsági rendelet mellékletének 1. táblázatába. A magas szintű fogyasztóvédelem biztosítása érdekében konkrét szabályokat kell megállapítani az említett esetekben alkalmazandó MRL-ek meghatározása céljából. A szabályok kialakítása során figyelembe kell venni a 470/2009/EK rendelet alapján különböző állatfajok és célszövetek tekintetében megállapított MRL-eket, amelyek esetében kockázatértékelés alátámasztotta, hogy azok a fogyasztókra nézve biztonságosak. A fogyasztói biztonság tekintetében megfelelő garanciát jelent, ha meglévő MRL-ek kerülnek alkalmazásra az olyan szövet-faj kombinációk esetében, amelyekre vonatkozóan nincs érvényes MRL, és ezzel egyidejűleg a megfelelő élelmezés-egészségügyi várakozási időt vagy pedig a 11. cikkben megállapított alapértelmezett minimális élelmezés-egészségügyi várakozási időt alkalmazzák.

               (5)

               Az 1. táblázatban nem szereplő állatfajoknak szánt állatgyógyászati készítmények maradékanyagaira vonatkozó MRL-eknek a 2001/82/EK irányelv 11. cikke alapján végzett kezelések céljára történő meghatározásához a legmegfelelőbb eljárás az 1. táblázatban megállapított azon MRL-ek alapul vétele, amelyek a hasonló anatómiájú és metabolizmusú fajokra vonatkoznak. Ezért az élelmiszer-termelő állatok fajait a közöttük fennálló anatómiai és metabolikus kapcsolatok alapján csoportosítani kell, és egymással rokonsági kapcsolatba kell hozni.

               (6)

               Lehetőleg azokat az MRL-eket kell alkalmazni, amelyeket az 1. táblázat egy rokonságban álló vagy közelebbi rokonságban álló faj azonos célszövete tekintetében megad, végső eszközként pedig a bármely faj bármely célszövete tekintetében érvényes legalacsonyabb MRL-t.

               (7)

               Amennyiben az 1. táblázat korlátozásokat állapít meg az egyes felhasználások tekintetében érvényes MRL-ekre vonatkozóan, ezek a korlátozások az egyéb állatfajok és/vagy célszövetek esetében lehetséges felhasználásokra is érvényesek.

               (8)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Ez a rendelet megállapítja a 2001/82/EK irányelv 11. cikkének rendelkezései szerint az EU-ban kezelt állatokból származó élelmiszerek ellenőrzése céljára alkalmazandó maradékanyag-határértékeket.
   2. cikk
   (1)   E rendelet alkalmazásában az élelmiszer-termelő állatokat a következő csoportokba kell sorolni:

               a)

               kérődzők;

               b)

               együregű gyomrú emlősök;

               c)

               baromfik és laposmellű futómadarak;

               d)

               uszonyos halak;

               e)

               méhek;

               f)

               rákfélék;

               g)

               puhatestűek.

         (2)   E rendelet alkalmazásában egyes állatfajok egymással „rokonságban álló” vagy „közelebbi rokonságban álló” fajoknak tekintendők, a következők szerint:

               a)

               az (1) bekezdés alapján ugyanabba a csoportba sorolt állatfajokat „rokonságban álló” fajoknak kell tekinteni;

               b)

               a kérődzők csoportján belül a juh- és kecskefélékhez tartozó fajokat – a szarvasmarhafélékhez tartozó fajokhoz képest – egymással „közelebbi rokonságban álló” fajoknak kell tekinteni, a szarvasmarhaféléket pedig egymással „közelebbi rokonságban álló” fajoknak kell tekinteni, szemben a juh- és kecskefélékkel;

               c)

               úgy tekintendő, hogy a lófélék és a nyulak az együregű gyomrú emlősökkel és a kérődzőkkel egyaránt azonos mértékű rokonságban állnak. Ugyanakkor úgy tekintendő, hogy a kérődzők nem állnak rokonságban sem a lófélékkel, sem a nyulakkal.

         (3)   E rendelet alkalmazásában a különféle célszövetek a következőknek feleltethetők meg:

               a)

               a sertés- és baromfifajokból származó „bőr és zsír” célszövet az egyéb állatfajokból származó „zsír” célszövetnek feleltethető meg, és fordítva;

               b)

               az uszonyos halakból származó „bőr és izom” célszövet az egyéb állatfajokból származó „izom” célszövetnek feleltethető meg, és fordítva;

               c)

               a rákfélék és puhatestűek ehető részei az egyéb állatfajokból származó „izom” célszövetnek feleltethetők meg.

         3. cikk
   A 37/2010/EU rendelet mellékletének 1. táblázatában (a továbbiakban: 1. táblázat) szereplő azon farmakológiai hatóanyagok esetében, amelyekre vonatkozóan legalább egy MRL vagy ideiglenes MRL megállapításra került, a 2001/82/EK irányelv 11. cikke alapján az EU-ban kezelt valamely állatfajtól (a továbbiakban: kezelt faj) származó célszövet ellenőrzése céljára alkalmazandó MRL a következő:

               a)

               amennyiben az 1. táblázatban a célszövetre vonatkozóan legalább egy MRL megállapításra került a kezelt fajjal rokonságban álló bármely faj tekintetében:

                           1.

                           az ellenőrzés céljára alkalmazandó MRL az 1. táblázatban megállapított azon MRL-ek legalacsonyabbika, amelyek a kezelt fajjal rokonságban álló valamely faj adott célszövetére vonatkoznak;

                           2.

                           amennyiben viszont a kezelt faj az e rendelet 2. cikke (2) bekezdésének b) pontjában említett fajok valamelyike, és az adott célszövetre vonatkozóan az 1. táblázatban megállapításra kerültek MRL-ek a kezelt fajjal közelebbi rokonságban álló fajok tekintetében, akkor az ellenőrzés céljára alkalmazandó MRL azon MRL-ek legalacsonyabbika, amelyek az említett, közelebbi rokonságban álló fajok adott célszövetére vonatkoznak;

               b)

               amennyiben az a) pont nem alkalmazandó, az ellenőrzés céljára alkalmazandó MRL az 1. táblázatban megállapított azon MRL-ek legalacsonyabbika, amelyek a kezelt fajjal rokonságban nem álló valamely faj adott célszövetére vonatkoznak;

               c)

               amennyiben sem az a) pont, sem a b) pont alapján nem határozható meg az ellenőrzés céljára alkalmazandó MRL, az ellenőrzés céljára alkalmazandó MRL az 1. táblázatban megállapított azon MRL-ek legalacsonyabbika, amelyek a bármely állatfajtól származó egyéb célszövetekre vonatkoznak;

               d)

               amennyiben az 1. táblázat korlátozásokat állapít meg az MRL bizonyos felhasználások tekintetében történő alkalmazására vonatkozóan, ezek a korlátozások abban az esetben is alkalmazandók, ha egy MRL-t a 3. cikk a), b) vagy c) pontja alapján egyéb állatfajok és/vagy célszövetek esetében lehetséges felhasználások tekintetében vesznek figyelembe.

         4. cikk
   A 37/2010/EU rendelet mellékletének 1. táblázatában szereplő azon farmakológiai hatóanyagok esetében, amelyekre vonatkozóan a 470/2009/EK rendelet 14. cikkének (5) bekezdése értelmében nincs szükség MRL megállapítására, nem szükséges MRL-t alkalmazni a 2001/82/EK irányelv 11. cikke alapján az EU-ban kezelt valamely állatfajtól származó célszövetek ellenőrzése céljából, amennyiben az 1. táblázatban meghatározott korlátozások betartásra kerülnek.
   5. cikk
   Az ellenőrizendő termékek tekintetében a 37/2010/EU rendelet mellékletének 1. táblázatában szereplő azon MRL-ek alkalmazandók, amelyek az állati eredetű élelmiszerek forgalomba hozatalának időpontjában érvényesek.
   6. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 21-én.

            a Bizottság részéről

            az elnök

         Jean-Claude JUNCKER

      (1)  HL L 152., 2009.6.16., 11. o.

      (2)  A Bizottság 37/2010/EU rendelete (2009. december 22.) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      (3)  Az Európai Parlament és a Tanács 2001/82/EK irányelve (2001. november 6.) az állatgyógyászati készítmények közösségi kódexéről (HL L 311., 2001.11.28., 1. o.).


title: A Tanács (EU) 2018/468 végrehajtási rendelete (2018. március 21.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2017/1420 végrehajtási rendelet hatályon kívül helyezéséről

text:
               22.3.2018

               HU

               Az Európai Unió Hivatalos Lapja

               L 79/7

         A TANÁCS (EU) 2018/468 VÉGREHAJTÁSI RENDELETE
   (2018. március 21.)
   a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2017/1420 végrehajtási rendelet hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK tanácsi rendeletre (1) és különösen annak 2. cikke (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. augusztus 4-én elfogadta a 2580/2001/EK rendelet 2. cikke (3) bekezdésének végrehajtásáról szóló (EU) 2017/1420 végrehajtási rendeletet (2), amely naprakésszé teszi azon személyek, csoportok és szervezetek jegyzékét (a továbbiakban: a jegyzék), akikre vagy amelyekre a 2580/2001/EK rendeletet alkalmazni kell.

               (2)

               A Tanács valamennyi szóban forgó személy, csoport és szervezet számára – amennyiben ez gyakorlatilag lehetséges volt – indokolást adott arról, hogy miért vették őket jegyzékbe.

               (3)

               Az Európai Unió Hivatalos Lapjában közzétett értesítés útján a Tanács tájékoztatta a jegyzékben szereplő személyeket, csoportokat és szervezeteket arról a döntéséről, hogy továbbra is szerepelteti őket a jegyzékben. A Tanács arról is tájékoztatta az érintett személyeket, csoportokat és szervezeteket, hogy kérhetik a Tanács indokolását a jegyzékbevételükkel kapcsolatban, amennyiben az indokolást még nem közölték velük.

               (4)

               A Tanács – a 2580/2001/EK rendelet 2. cikkének (3) bekezdése értelmében – felülvizsgálta a jegyzéket. Az említett felülvizsgálat során a Tanács figyelembe vette az érintettek által benyújtott észrevételeket, valamint az illetékes nemzeti hatóságoktól kapott, a jegyzékbe vett személyek és szervezetek nemzeti státusára vonatkozó, naprakésszé tett információkat.

               (5)

               A Tanács meggyőződött arról, hogy a 2001/931/KKBP közös álláspont (3) 1. cikkének (4) bekezdése szerint az illetékes hatóságok a jegyzékben szereplő valamennyi személy, csoport és szervezet tekintetében határozatot hoztak arról, hogy azok a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vettek részt. A Tanács emellett arra a következtetésre jutott, hogy azoknak a személyeknek, csoportoknak és szervezeteknek, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, a továbbiakban is a 2580/2001/EK rendeletben meghatározott különleges korlátozó intézkedések hatálya alá kell tartozniuk.

               (6)

               A jegyzéket ennek megfelelően naprakésszé kell tenni, az (EU) 2017/1420 végrehajtási rendeletet pedig hatályon kívül kell helyezni,

         ELFOGADTA EZT A RENDELETET:
   1. cikk
   A 2580/2001/EK rendelet 2. cikkének (3) bekezdésében meghatározott jegyzék helyébe az e rendelet mellékletében foglalt jegyzék lép.
   2. cikk
   Az (EU) 2017/1420 végrehajtási rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 21-én.

            a Tanács részéről

            az elnök

         E. ZAHARIEVA

      (1)  HL L 344., 2001.12.28., 70. o.

      (2)  A Tanács (EU) 2017/1420 végrehajtási rendelete (2017. augusztus 4.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2017/150 végrehajtási rendelet hatályon kívül helyezéséről (HL L 204., 2017.8.5., 3. o.).

      (3)  A Tanács 2001/931/KKBP közös álláspontja (2001. december 27.) a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).

      MELLÉKLET

         AZ 1. CIKKBEN EMLÍTETT SZEMÉLYEK, CSOPORTOK ÉS SZERVEZETEK JEGYZÉKE

      I.   SZEMÉLYEK

                  1.

                  ABDOLLAHI Hamed (más néven Mustafa Abdullahi), született: 1960.8.11., Irán. Útlevélszám: D9004878.

                  2.

                  AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár.

                  3.

                  Al YACOUB, Ibrahim Salih Mohammed, született: Tarut, Szaúd-Arábia, 1966.10.16., szaúdi állampolgár.

                  4.

                  ARBABSIAR Manssor (más néven Mansour Arbabsiar), született: 1955.3.6. vagy 1955.3.15., Irán. Iráni és amerikai állampolgár. Útlevélszám: C2002515 (Irán); Útlevélszám: 477845448 (Amerikai Egyesült Államok). Nemzeti személyazonosító igazolvány szám: 07442833, lejárati ideje: 2016.3.15. (amerikai egyesült államokbeli gépjárművezetői engedély).

                  5.

                  BOUYERI, Mohammed (más néven Abu ZUBAIR, más néven SOBIAR, más néven Abu ZOUBAIR), született: 1978.3.8., Amszterdam (Hollandia).

                  6.

                  EL HAJJ, Hassan, született: 1988.3.22., Zaghdraiya, Szidón, Libanon, kanadai állampolgár. Útlevélszám: JX446643 (Kanada).

                  7.

                  IZZ-AL-DIN, Hasan (más néven GARBAYA, Ahmed, más néven SA-ID, más néven SALWWAN, Samir), született: 1963, Libanon, libanoni állampolgár.

                  8.

                  MELIAD, Farah, született: 1980.11.5., Sydney (Ausztrália), ausztrál állampolgár. Útlevélszám: M2719127 (Ausztrália).

                  9.

                  MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah, más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555.

                  10.

                  ȘANLI, Dalokay (más néven Sinan), született: 1976.10.13., Pülümür (Törökország).

                  11.

                  SHAHLAI Abdul Reza (más néven Abdol Reza Shala'i, más néven Abd-al Reza Shalai, más néven Abdorreza Shahlai, más néven Abdolreza Shahla'i, más néven Abdul-Reza Shahlaee, más néven Hajj Yusef, más néven Haji Yusif, más néven Hajji Yasir, más néven Hajji Yusif, más néven Yusuf Abu-al-Karkh), született: 1957 körül, Irán. Címei: 1. Kermanshah, Irán, 2. mehráni katonai bázis, Ilám tartomány, Irán.

                  12.

                  SHAKURI Ali Gholam, született: 1965 körül, Teherán, Irán.

                  13.

                  SOLEIMANI Qasem (más néven Ghasem Soleymani, más néven Qasmi Sulayman, más néven Qasem Soleymani, más néven Qasem Solaimani, más néven Qasem Salimani, más néven Qasem Solemani, más néven Qasem Sulaimani, más néven Qasem Sulemani), született: 1957.3.11., Irán. Iráni állampolgár. Útlevélszám: 008827 (iráni diplomata-útlevél), kibocsátás éve: 1999. Titulus/rendfokozat: vezérőrnagy.

            II.   CSOPORTOK ÉS SZERVEZETEK

                  1.

                  „Abu Nidal Organisation” – „ANO” („Abu Nidal Szervezet”) (más néven: „Fatah Revolutionary Council” [„Fatah Forradalmi Tanács”], más néven: „Arab Revolutionary Brigades” [„Arab Forradalmi Brigádok”], más néven: „Black September” [„Fekete Szeptember”], más néven: „Revolutionary Organisation of Socialist Muslims” [„Szocialista Muzulmánok Forradalmi Szervezete”].

                  2.

                  „Al-Aqsa Martyrs' Brigade” („Al-Aqsa Mártírjainak Brigádja”).

                  3.

                  Al-Aksza e.V.

                  4.

                  „Babbar Khalsa”.

                  5.

                  A „New People's Army-t” – „NPA-t” [„Új Néphadsereg”]) is magában foglaló „Communist Party of the Philippines'” [„Fülöp-szigeteki Kommunista Párt”], Fülöp-szigetek.

                  6.

                  „Gama'a al-Islamiyya” (más néven „Al-Gama'a al-Islamiyya”) („Islamic Group” – „IG” [„Iszlám Csoport”]).

                  7.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front” [„Nagy Iszlám Keleti Harci Front”]).

                  8.

                  A „Hamas-Izz al-Din al-Qassem”-et is magában foglaló „Hamas” („Hamász”).

                  9.

                  „Hizballah Military Wing” („Hizballah Katonai Szárny”) (más néven „Hezbollah Military Wing”, más néven „Hizbullah Military Wing”, más néven „Hizbollah Military Wing”, más néven „Hezballah Military Wing”, más néven „Hisbollah Military Wing”, más néven „Hizbu'llah Military Wing”, más néven „Hizb Allah Military Wing”, más néven „Jihad Council” [magyarul az összes Hezbollah változat, illetve „Dzsihád Tanács”] {és az irányítása alá tartozó minden egység, köztük az External Security Organisation [„Külső Biztonsági Szervezet”]}).

                  10.

                  „Hizbul Mujahideen” – „HM” („Hizbul Mudzsahedin”).

                  11.

                  „Khalistan Zindabad Force” – „KZF” („Kalisztán Zindabad Erő”).

                  12.

                  „Kurdistan Workers' Party” – „PKK” („Kurd Munkáspárt”) (más néven „KADEK”, más néven „KONGRA-GEL”).

                  13.

                  „Liberation Tigers of Tamil Eelam” – „LTTE” („A Tamil Eelam Felszabadító Tigrisei”).

                  14.

                  „Ejército de Liberación Nacional” („National Liberation Army” [„Nemzeti Felszabadítási Hadsereg”]).

                  15.

                  „Palestinian Islamic Jihad” – „PIJ” („Palesztin Iszlám Dzsihád”).

                  16.

                  „Popular Front for the Liberation of Palestine” – „PFLP” („Népi Front Palesztina Felszabadításért”).

                  17.

                  „Popular Front for the Liberation of Palestine – General Command” (más néven „PFLP – General Command”) („Népi Front Palesztina Felszabadításért – Főparancsnokság” [más néven „PFLP – Főparancsnokság”]).

                  18.

                  „Devrimci Halk Kurtuluș Partisi-Cephesi” – „DHKP/C” (más néven „Devrimci Sol”) („Revolutionary Left” [„Forradalmi Baloldal”]), más néven „Dev Sol”) („Revolutionary People's Liberation Army/Front/Party” [„Forradalmi Népi Felszabadítási Hadsereg/Front/Párt”]).

                  19.

                  „Sendero Luminoso” – „SL” („Fényes Ösvény”).

                  20.

                  „Teyrbazen Azadiya Kurdistan” – „TAK” (más néven „Kurdistan Freedom Falcons” [„Kurdisztáni Szabadság Sólymai”], más néven „Kurdistan Freedom Hawks” [„Kurdisztáni Szabadság Héjái”]).


title: A Bizottság (EU) 2018/916 végrehajtási rendelete (2018. június 27.) a 181/2014/EU végrehajtási rendeletnek egyes, ellenőrzésre, bejelentésre és éves jelentésre vonatkozó rendelkezések, valamint a kisebb égei-tengeri szigetek programjának módosítása tekintetében történő módosításáról

text:
                  28.6.2018

                  HU

                  Az Európai Unió Hivatalos Lapja

                  L 163/6

            A BIZOTTSÁG (EU) 2018/916 VÉGREHAJTÁSI RENDELETE
      (2018. június 27.)
      a 181/2014/EU végrehajtási rendeletnek egyes, ellenőrzésre, bejelentésre és éves jelentésre vonatkozó rendelkezések, valamint a kisebb égei-tengeri szigetek programjának módosítása tekintetében történő módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az egyedi mezőgazdasági intézkedéseknek a kisebb égei-tengeri szigetek javára történő megállapításáról és a 1405/2006/EK tanácsi rendelet hatályon kívül helyezéséről szóló, 2013. március 13-i 229/2013/EU európai parlamenti és tanácsi rendeletre (1) és különösen annak 6. cikke (2) bekezdésére, és 7. cikke második bekezdésére, 11. cikke (3) bekezdésére és 13. cikke (1) bekezdésére,
      mivel:

                  (1)

                  A 181/2014/EU bizottsági végrehajtási rendelet (2) alkalmazása kapcsán szerzett tapasztalatok alapján egyes, az ellenőrzésekre, a bejelentésekre és az éves jelentésre vonatkozó rendelkezéseket egyértelművé kell tenni, valamint egyszerűsíteni kell.

                  (2)

                  A 2014/181/EU végrehajtási rendelet 3. cikke rendelkezik a támogatási bizonyítványokról az Unióból származó termékekkel kapcsolatos kifizetés tekintetében. Az (EU) 2016/1239 bizottsági végrehajtási rendelet (3) 4. cikkének (1) bekezdése értelmében behozatali engedélyek esetében kötelező a gazdálkodók nyilvántartási és azonosító számának (a továbbiakban: EORI–szám) alkalmazása. Indokolt ugyanezeket a követelményeket alkalmazni a 181/2014/EU végrehajtási rendelet 3. cikkének hatálya alá tartozó a támogatási bizonyítványok esetében is.

                  (3)

                  A mezőgazdasági termékek beléptetésével, exportjával és szállításával kapcsolatos adminisztratív és fizikai ellenőrzésekre vonatkozó szabályokat a 181/2014/EU végrehajtási rendelet 13. cikke tartalmazza. Indokolt a beléptetéssel kapcsolatos fizikai ellenőrzéseket külön kezelni az exportra és szállításra vonatkozó fizikai ellenőrzésektől. Az említett cikk megfogalmazásából egyértelműen ki kell derülnie, hogy az említett rendelet 3. szakaszában előírt, az export- és szállítási műveletek tekintetében végzett ellenőrzések során kötelező reprezentatív minta használata.

                  (4)

                  A 181/2014/EU végrehajtási rendelet 20. cikke az ellenőrzések általános irányelveiről rendelkezik a helyi mezőgazdasági termékek támogatási kérelmeinek ellenőrzése tekintetében. Figyelembe véve az intézkedések keretében alkalmazott fellépések jellegének és összetettségének különbözőségeit, valamint valamennyi kiadási terület lefedettségének és mintában való szerepeltetésének további biztosítása érdekében szükséges úgy rendelkezni, hogy az illetékes hatóságok az egyes ellenőrzések szintjén helyszíni ellenőrzéseket végezzenek a támogatási kérelmek legalább 5 %-ának a mintába való felvételével. A mintának egyúttal az egyes fellépésekre vonatkozó támogatás tárgyát képező mennyiségek legalább 5 %-át le kell fednie.

                  (5)

                  A 2014/181/EU végrehajtási rendelet 22. cikke a helyszínen ellenőrizendő kérelmezők kiválasztásáról rendelkezik. Mivel előfordulhat, hogy a kisebb égei-tengeri szigeteken a jelentkezők száma alacsony, ezért Görögországnak lehetőséget kell nyújtani arra, hogy csak egy jelentkezőt válasszon ki.

                  (6)

                  A 181/2014/EU végrehajtási rendelet 30. cikkének (1) bekezdése értelmében az egyedi ellátási szabályok mérlegére vonatkozó bizonyos adatokat minden negyedév végén be kell nyújtani. Ez az ütemezés azonban nehézkessé teszi a folyamatot, ezért az évente egyszeri jelentéstétel elegendőnek bizonyulna.

                  (7)

                  A 181/2014/EU végrehajtási rendelet 31. cikke meghatározza az intézkedések végrehajtásáról szóló éves jelentésben feltüntetendő elemeket. A Bizottság a 2016. december 15-i (4) jelentésében arra a következtetésre jutott, hogy a jelentéstételi eljárás támogatása érdekében az éves jelentés tartalmát egyértelművé kell tenni, valamint egyszerűsíteni kell. Ezért egyben időszerű módosítani a jelentéstételre vonatkozó kötelezettségeket, és új szerkezetet előírni az éves jelentés számára, valamint indokolt, hogy a releváns részletek a 181/2014/EU végrehajtási rendelet új mellékletében kerüljenek meghatározásra.

                  (8)

                  A program végrehajtására vonatkozó eljárásokat a 181/2014/EU végrehajtási rendelet 32. cikke határozza meg. Figyelembe véve az alkalmazásuk során szerzett tapasztalatokat, ezeket az eljárásokat egyszerűsíteni kell, biztosítva az ellátási szabályokkal és a helyi mezőgazdasági feltételekkel összefüggő tényleges feltételekhez való, rugalmasabb és zökkenőmentesebb kiigazítást. Ezért indokolt előírni, hogy az említett rendelet 32. cikkének (1) és (2) bekezdésének hatálya alá tartozó módosításokat egy időben, július 31-ig be kell nyújtani.

                  (9)

                  A program módosításai esetében nem szükséges a Bizottság hivatalos jóváhagyása. Ezért indokolt a 181/2014/EU végrehajtási rendelet 32. cikke (1) bekezdése szövegezésének felülvizsgálata ezen elv pontosabb megfogalmazása érdekében.

                  (10)

                  A 181/2014/EU végrehajtási rendelet 32. cikke (2) bekezdésének hatálya alá tartozó programok „főbb” módosításaihoz azonban szükség van a Bizottság hivatalos jóváhagyására. Az eljárás kapcsán szerzett tapasztalatok alapján a módosítás bejelentését követően szükséges a jóváhagyás határidejének öt hónappal történő meghosszabbítása. A folyamat egyszerűsítése érdekében a Bizottság általi hivatalos jóváhagyást jelenleg az említett rendelkezés hatálya alá tartozó első esetre kell korlátozni.

                  (11)

                  A 181/2014/EU bizottsági végrehajtási rendelet 32. cikkének (3) bekezdése a „kisebb” módosításokra vonatkozik. A tagállamon belüli, pénzügyi kiigazításra irányuló eljárás megkönnyítése érdekében a pénzügyi előirányzat legfeljebb 20 %-os kiigazításának bejelentési határidejét május 31-ig meg kell hosszabbítani.

                  (12)

                  Végül az „intézkedés”definícióját a 181/2014/EU végrehajtási rendelet 32. cikke (5) bekezdésének a) pontja alapján egyszerűsíteni kell.

                  (13)

                  Számos bizottsági rendeletet helyeztek hatályon kívül és váltottak fel a felhatalmazáson alapuló és végrehajtási rendeletek. Az egyértelműség és a jogbiztonság érdekében indokolt a rendeletekre vonatkozó hivatkozások naprakésszé tétele. Mindenekelőtt a behozatali és kiviteli engedélyek tekintetében a 376/2008/EK bizottsági rendeletre (5) történő hivatkozások helyébe az (EU) 2016/1237 felhatalmazáson alapuló bizottsági rendeletre (6), valamint az (EU) 2016/1239 végrehajtási rendeletre történő hivatkozásoknak kell lépniük.

                  (14)

                  A Bizottság részére való bejelentés tekintetében a 792/2009/EK bizottsági rendeletre (7) történő hivatkozások helyébe az (EU) 2017/1183 felhatalmazáson alapuló bizottsági rendeletre (8), valamint az (EU) 2017/1185 bizottsági végrehajtási rendeletre (9) történő hivatkozásoknak kell lépnie.

                  (15)

                  Az 1306/2013/EU európai parlament és tanácsi rendeleten (10) alapuló szabályok vonatkozásában az 1122/2009/EK bizottsági rendeletre (11) történő hivatkozások helyébe a 640/2014/EU felhatalmazáson alapuló bizottsági rendeletre (12) és a 809/2014/EU bizottsági végrehajtási rendeletre (13) történő hivatkozások lépnek.

                  (16)

                  Ezért a 181/2014/EU végrehajtási rendeletet ennek megfelelően módosítani kell.

                  (17)

                  Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,

            ELFOGADTA EZT A RENDELETET:
      1. cikk
      A 181/2014/EU végrehajtási rendelet a következőképpen módosul:

                  1.

                  A 3. cikk (2) bekezdése helyébe a következő szöveg lép:
                  „(2)   A támogatási bizonyítványokat az (EU) 2016/1239 bizottsági végrehajtási rendelet (*1) I. mellékletében található behozatali engedély mintájára kell kiállítani.
                  Az (EU) 2016/1237 felhatalmazáson alapuló bizottsági rendelet (*2) 4. cikke és az (EU) 2016/1239 végrehajtási rendelet 2. és 3. cikke, 4. cikkének (1) bekezdése, 5., 7. és 13–16. cikke értelemszerűen alkalmazandó e rendelet sérelme nélkül.
                  Az (EU) 2016/1237 felhatalmazáson alapuló rendelet 5. cikkének (4) bekezdésében és az (EU) 2016/1239 végrehajtási rendelet 8. cikkének (1) bekezdésében előírt negatív megengedett eltérés értelemszerűen alkalmazandó.

                     (*1)  A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.)."

                     (*2)  A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).”;"

                  2.

                  A 10. cikk harmadik bekezdésének helyébe a következő szöveg lép:
                  „Az e cikkben említett értesítést az (EU) 2017/1183 felhatalmazáson alapuló bizottsági rendeletnek (*3) és az (EU) 2017/1185 bizottsági végrehajtási rendeletnek (*4) megfelelően kell megküldeni.

                     (*3)  A Bizottság (EU) 2017/1183 felhatalmazáson alapuló rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről (HL L 171., 2017.7.4., 100. o.)."

                     (*4)  A Bizottság (EU) 2017/1185 végrehajtási rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek a Bizottsághoz eljuttatandó információk és dokumentumok továbbítása tekintetében történő alkalmazására vonatkozó szabályok megállapításáról, valamint számos bizottsági rendelet módosításáról és hatályon kívül helyezéséről (HL L 171., 2017.7.4., 113. o.).”;"

                  3.

                  A 13. cikk (2) bekezdése helyébe a következő szöveg lép:
                  „(2)   A kisebb égei-tengeri szigeteken a mezőgazdasági termékek beléptetése tekintetében végrehajtott fizikai ellenőrzések a 7. cikknek megfelelően bemutatott bizonyítványok legalább 5 %-ának megfelelő reprezentatív mintára terjednek ki.
                  A kisebb égei-tengeri szigeteken a 3. szakaszban előírtaknak megfelelően a kivitel és a szállítás tekintetében végrehajtott fizikai ellenőrzések a tevékenységek legalább 5 %-ának megfelelő mintára terjednek ki, a Görögország által meghatározott kockázati profil alapján.
                  Az 1276/2008/EK (*5) bizottsági rendelet értelemszerűen alkalmazandó ezekre a fizikai ellenőrzésekre.
                  Különleges esetekben a Bizottság kérheti továbbá, hogy a fizikai ellenőrzéseket a fenti százalékos aránytól eltérő nagyságú mintán végezzék el.

                     (*5)  A Bizottság 1276/2008/EK rendelete (2008. december 17.)a visszatérítésben vagy egyéb támogatásban részesülő mezőgazdasági termékek kivitelének fizikai vizsgálatokkal történő ellenőrzéséről (HL L 339., 2008.12.18., 53. o.).”;"

                  4.

                  A 20. cikk harmadik bekezdése helyébe a következő szöveg lép:
                  „Az e rendelet 22. cikkének (1) bekezdésével összhangban elvégzett kockázatelemzés alapján az illetékes hatóságok az egyes fellépések vonatkozásában a támogatási kérelmek legalább 5 %-ának mintavételével helyszíni ellenőrzéseket végeznek. A mintának egyúttal az egyes fellépésekre vonatkozó támogatás tárgyát képező mennyiségek legalább 5 %-át is le kell fednie.”;

                  5.

                  A 22. cikk (1) bekezdésének második albekezdése a következő mondattal egészül ki:
                  „Amennyiben a fizikai vizsgálatnak alávetendő kérelmezők minimális száma 12-nél kevesebb, Görögország véletlenszerűen kiválaszt legalább egy jelentkezőt.”;

                  6.

                  A 26. és a 27. cikk helyébe a következő szöveg lép:
                  „26. cikk
                  A jogosulatlan kifizetések visszafizettetése és szankciók
                  (1)   A jogosulatlan kifizetések esetében a 809/2014/EU bizottsági végrehajtási rendelet (*6) 7. cikke értelemszerűen alkalmazandó.
                  (2)   Amennyiben a jogosulatlan kifizetésre hamis nyilatkozatok, hamis dokumentumok vagy a támogatást kérelmező súlyos gondatlansága nyomán került sor, bírságot kell kiszabni, amely megegyezik a jogosulatlanul kifizetett összeg 809/2014/EU végrehajtási rendelet 7. cikkének (2) bekezdésével összhangban kiszámított kamattal megnövelt összegével.
                  27. cikk
                  Vis maior és rendkívüli körülmények
                  Az 1306/2013/EU rendelet 2. cikke (2) bekezdésének értelmében vett vis maior vagy rendkívüli körülmények esetén a 640/2014/EU felhatalmazáson alapuló bizottsági rendelet (*7) 4. cikke értelemszerűen alkalmazandó.

                     (*6)  A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.)."

                     (*7)  A Bizottság 640/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek az integrált igazgatási és ellenőrzési rendszer, a kifizetések elutasítására és visszavonására vonatkozó feltételek, valamint a közvetlen kifizetésekre, a vidékfejlesztési támogatásokra és a kölcsönös megfeleltetésre alkalmazandó közigazgatási szankciók tekintetében történő kiegészítéséről (HL L 181., 2014.6.20., 48. o.).”;"

                  7.

                  A 30. cikk a következőképpen módosul:

                              a)

                              Az (1) bekezdés a következőképpen módosul:

                                          i.

                                          Az első albekezdés bevezető mondata helyébe a következő szöveg lép:
                                          „(1)   Az egyedi ellátási szabályok vonatkozásában az illetékes hatóságok minden évben legkésőbb május 31-ig értesítik a Bizottságot – a referencia naptári év ellátási mérlegére tekintettel – az előző évben végrehajtott tevékenységekre vonatkozó következő adatokról, termékenkénti és KN-kódok szerinti, illetve adott esetben az egyedi rendeltetési hely szerinti bontásban:”;

                                          ii.

                                          A második albekezdés második mondatát el kell hagyni.

                              b)

                              A (3) és (4) bekezdés helyébe a következő szöveg lép:
                              „(3)   Az e cikkben említett értesítéseket az (EU) 2017/1183 felhatalmazáson alapuló rendeletnek, valamint az (EU) 2017/1185 végrehajtási rendeletnek megfelelően kell megküldeni.
                              (4)   A 229/2013/EU rendelet 20. cikkének (1) bekezdésében előírt értesítéseket az (EU) 2017/1183 felhatalmazáson alapuló rendeletnek, valamint az (EU) 2017/1185 végrehajtási rendeletnek megfelelően kell megküldeni.”;

                  8.

                  A 31. cikk helyébe a következő szöveg lép:
                  „31. cikk
                  Éves jelentés
                  (1)   A 229/2013/EU rendelet 20. cikkének (2) bekezdésében említett éves jelentés szerkezetét és tartalmát e rendelet III. melléklete határozza meg.
                  (2)   Az (1) bekezdésben említett jelentést az (EU) 2017/1183 felhatalmazáson alapuló rendeletnek, valamint az (EU) 2017/1185 végrehajtási rendeletnek megfelelően kell a Bizottságnak benyújtani.”;

                  9.

                  A 32. cikk a következőképpen módosul:

                              a)

                              Az (1) és (2) bekezdés helyébe a következő szöveg lép:
                              „(1)   A 229/2013/EU rendelet II. fejezetében említett programok kívánt módosításait jóváhagyás céljából minden naptári évben egyszer be kell nyújtani a Bizottságnak, kivéve vis maior vagy rendkívüli körülmények esetén. A módosításokat legkésőbb a kérelmüket megelőző év július 31-ig be kell küldeni a Bizottságnak. A módosításokat megfelelő módon indokolni kell, különösen a következő információk megadásával:

                                          a)

                                          a program módosítását alátámasztó végrehajtási problémák okai;

                                          b)

                                          a módosítás várt hatásai;

                                          c)

                                          a finanszírozási és pályázati feltételekre gyakorolt hatások.

                                    A Bizottságnak tájékoztatnia kell Görögországot, amennyiben úgy találja, hogy a módosítások nem felelnek meg az uniós jogszabályoknak, különösen a 229/2013/EU rendelet 4. cikkének, az 1306/2013/EU rendelet 51. és 52. cikkének sérelme nélkül.
                              A módosítások a bejelentésüket követő év január 1-jétől alkalmazandók. Amennyiben korábbi alkalmazást tartanak szükségesnek, és a Bizottság nem emel kifogást, ezeket a módosításokat hamarabb is alkalmazhatják.
                              (2)   Az (1) bekezdéstől eltérve a Bizottság külön megvizsgálja a Görögország által javasolt azon módosításokat, amelyek az egyedi ellátási szabályok keretében támogatandó új termékcsoportoknak vagy a helyi mezőgazdasági termelés támogatására irányuló új intézkedéseknek az általános programba való felvételét tartalmazzák. A Bizottság a benyújtásuktól számítva legkésőbb öt hónapon belül, a 229/2013/EU rendelet 22. cikkének (2) bekezdésében említett eljárással összhangban határoz a jóváhagyásukról.
                              Az ily módon jóváhagyott módosítások a módosítási javaslat benyújtása szerinti év január 1-jétől, illetve a jóváhagyó határozatban kifejezetten feltüntetett időponttól alkalmazandók.”;

                              b)

                              A 3. bekezdés b) pontja helyébe a következő szöveg lép:

                                          „b)

                                          valamennyi intézkedés tekintetében az egyes intézkedésekre odaítélt pénzügyi előirányzat legfeljebb 20 %-os kiigazítása a 229/2013/EU rendelet 18. cikkében meghatározott pénzügyi felső határok sérelme nélkül, azzal a feltétellel, hogy a kiigazítást legkésőbb a módosított pénzügyi előirányzat szerinti naptári évet követő év május 31-ig bejelentették;”;

                              c)

                              Az (5) bekezdés a) pontja helyébe a következő szöveg lép:

                                          „a)

                                          Az „intézkedés” a program egy vagy több célkitűzésének eléréséhez szükséges fellépések összessége egy olyan termékvonal esetében, amelyre a 229/2013/EU rendelet 5. cikkének a) pontjában említett pénzügyi táblázatban meghatározott pénzügyi előirányzat vonatkozik.”;

                              d)

                              A (6) bekezdés helyébe a következő szöveg lép:
                              „(6)   Az e cikkben említett értesítést az (EU) 2017/1183 felhatalmazáson alapuló rendeletnek, valamint az (EU) 2017/1185 végrehajtási rendeletnek megfelelően kell megküldeni.”;

                  10.

                  A rendelet egy III. melléklettel egészül ki, amelynek szövegét e rendelet melléklete tartalmazza.

            2. cikk
      Ez a rendelet az Európai Unió Hivatalos Lapjában való kihirdetését követő harmadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. június 27-én.

               a Bizottság részéről

               az elnök

            Jean-Claude JUNCKER

         (1)  HL L 78., 2013.3.20., 41. o.

         (2)  A Bizottság 181/2014/EU végrehajtási rendelete (2014. február 20.) az egyedi mezőgazdasági intézkedéseknek a kisebb égei-tengeri szigetek javára történő megállapításáról szóló 229/2013/EU európai parlamenti és tanácsi rendelet alkalmazására vonatkozó szabályok megállapításáról (HL L 63., 2014.3.4., 53. o.).

         (3)  A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.).

         (4)  A Bizottság jelentése az Európai Parlamentnek és a Tanácsnak a kisebb égei-tengeri szigeteket célzó egyedi mezőgazdasági intézkedések rendszerének végrehajtásáról (SAI) (COM(2016)796 final).

         (5)  A Bizottság 376/2008/EK rendelete (2008. április 23.) a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról (HL L 114., 2008.4.26., 3. o.).

         (6)  A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).

         (7)  A Bizottság 792/2009/EK rendelete (2009. augusztus 31.) a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).

         (8)  A Bizottság (EU) 2017/1183 felhatalmazáson alapuló rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről (HL L 171., 2017.7.4., 100. o.).

         (9)  A Bizottság (EU) 2017/1185 végrehajtási rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek a Bizottsághoz eljuttatandó információk és dokumentumok továbbítása tekintetében történő alkalmazására vonatkozó szabályok megállapításáról, valamint számos bizottsági rendelet módosításáról és hatályon kívül helyezéséről (HL L 171., 2017.7.4., 113. o.).

         (10)  Az Európai Parlament és a Tanács 2013/1306/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, a 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).

         (11)  A Bizottság 1122/2009/EK rendelete (2009. november 30.) a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról (HL L 316., 2009.12.2., 65. o.).

         (12)  A Bizottság 640/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek az integrált igazgatási és ellenőrzési rendszer, a kifizetések elutasítására és visszavonására vonatkozó feltételek, valamint a közvetlen kifizetésekre, a vidékfejlesztési támogatásokra és a kölcsönös megfeleltetésre alkalmazandó közigazgatási szankciók tekintetében történő kiegészítéséről (HL L 181., 2014.6.20., 48. o.).

         (13)  A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).

         MELLÉKLET
         „
               III. MELLÉKLET

                  A 31. cikkben említett éves jelentés szerkezete és tartalma

               Az előző évről szóló jelentés szerkezete és tartalma a következő:
               1.   AZ ELŐZŐ ÉVRE VONATKOZÓ ÁLTALÁNOS TARTALOM
               1.1.   Társadalmi-gazdasági háttér
               1.2.   A mezőgazdaság helyzete és fejlődési lehetőségei
               2.   AZ INTÉZKEDÉSEK ÉS FELLÉPÉSEK FIZIKAI ÉS PÉNZÜGYI MEGVALÓSÍTÁSA
               2.1.   Pénzügyi adatokat tartalmazó átfogó táblázat a következők tekintetében: a helyi termelés támogatása, az egyedi ellátási szabályok –beleértve az intézkedések és fellépések szerinti kezdeti előirányzatot –, valamint a tényleges kiadások és adott esetben a 229/2013/EU rendelet 17. cikke alapján nyújtott állami támogatás.
               2.2.   Valamennyi, a programban foglalt intézkedés és fellépés fizikai és pénzügyi végrehajtásának átfogó leírása, beleértve a technikai segítségnyújtást is:

                           a)

                           az egyedi ellátási szabályok vonatkozásában: a kisebb égei-tengeri szigetek éves ellátási mérlegének elemzése és adatai;

                           b)

                           a helyi termelés támogatásának vonatkozásában: a programban felsorolt valamennyi intézkedés és fellépés fizikai és pénzügyi végrehajtásának elemzése és adatai, beleértve az olyan adatokat is, mint a kedvezményezettek száma, a kifizetés által érintett állatok száma, valamint a támogatható területek nagysága és/vagy az érintett gazdaságok száma. Az intézkedésre vonatkozó adatokat szükség esetén ki kell egészíteni azon ágazat bemutatásával és elemzésével, amelyhez az intézkedés kapcsolódik.

                     3.   AZ ELŐZŐ ÉV PROGRAMJÁNAK TELJESÍTMÉNYE
               3.1.   A program egyedi célkitűzései és prioritásai, valamint a 229/2013/EU rendelet 2. cikkében meghatározott általános célkitűzések megvalósítása tekintetében az intézkedések és tevékenységek által elért eredmények:

                           a)

                           a program egyedi célkitűzéseit számszerűsítő nemzeti mutatók alakulása és elemzése, valamint annak értékelése, hogy az programban foglalt intézkedésekhez kapcsolódó egyedi célkitűzések milyen mértékben valósultak meg;

                           b)

                           az egyedi ellátási szabályok vonatkozásában a kedvezmények továbbadási módjával kapcsolatos információk, valamint a kedvezmények e rendelet 4. cikke szerinti továbbadásának biztosítása érdekében meghozott intézkedések és elvégzett ellenőrzések.

                           c)

                           az egyedi ellátási szabályok vonatkozásában a támogatások arányosságának elemzése a kisebb égei-tengeri szigetekre történő szállítás többletköltségeihez viszonyítva, valamint a feldolgozásra vagy mezőgazdasági inputanyagként való felhasználásra szánt termékek esetében az elszigeteltségből és a távoli fekvésből adódó többletköltségek elemzése;

                           d)

                           az e rendelet 29. cikkében említett egységes teljesítménymutatókra vonatkozó éves adatok, valamint ezek elemzése, különös tekintettel a 229/2013/EU rendelet 2. cikkében foglalt általános célkitűzések teljesítésére.

                     3.2.   A program célkitűzéseinek elérése szempontjából az intézkedésekre vonatkozó stratégia megfelelőségére és lehetséges javítására vonatkozó elemzés következtetései.
               4.   A PROGRAM IRÁNYÍTÁSA
               4.1.   Rövid beszámoló az érintett évben az intézkedések irányítása és végrehajtása során felmerült összes fontosabb problémáról.
               4.2.   Az illetékes hatóságok által végrehajtott ellenőrzésekre és az esetlegesen alkalmazott szankciókra vonatkozó statisztikai adatok. Minden olyan további információ, amely hasznos lehet a benyújtott adatok értelmezéséhez.
               5.   MÓDOSÍTÁSOK
               Az említett évben előterjesztett program módosításainak rövid összefoglalója és indoklása.
            ”


title: A Bizottság (EU) 2018/917 végrehajtási rendelete (2018. június 27.) az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a bromoxinil, a kaptán, a karvon, a klórprofam, a ciazofamid, a dezmedifam, a dimetoát, a dimetomorf, a dikvat, az etefon, az etoprofosz, az etoxazol, a famoxadon, a fenamidon, a fenamifosz, a flumioxazin, a fluoxastrobin, a folpet, a foramszulfuron, a formetanát, a Gliocladium catenulatum (törzs: J1446), az izoxaflutol, a metalaxil-m, a metiokarb, a metoxifenozid, a metribuzin, a milbemektin, az oxaszulfuron, a Paecilomyces lilacinus (törzs: 251), a fenmedifám, a foszmet, a pirimifosz-metil, a propamokarb, a protiokonazol, a pimetrozin és az s-metolaklór hatóanyagok jóváhagyási időtartamának meghosszabbítása tekintetében történő módosításáról (EGT-vonatkozású szöveg.)

text:
               28.6.2018

               HU

               Az Európai Unió Hivatalos Lapja

               L 163/13

         A BIZOTTSÁG (EU) 2018/917 VÉGREHAJTÁSI RENDELETE
   (2018. június 27.)
   az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a bromoxinil, a kaptán, a karvon, a klórprofam, a ciazofamid, a dezmedifam, a dimetoát, a dimetomorf, a dikvat, az etefon, az etoprofosz, az etoxazol, a famoxadon, a fenamidon, a fenamifosz, a flumioxazin, a fluoxastrobin, a folpet, a foramszulfuron, a formetanát, a Gliocladium catenulatum (törzs: J1446), az izoxaflutol, a metalaxil-m, a metiokarb, a metoxifenozid, a metribuzin, a milbemektin, az oxaszulfuron, a Paecilomyces lilacinus (törzs: 251), a fenmedifám, a foszmet, a pirimifosz-metil, a propamokarb, a protiokonazol, a pimetrozin és az s-metolaklór hatóanyagok jóváhagyási időtartamának meghosszabbítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
   mivel:

               (1)

               Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.

               (2)

               A dikvat, a famoxadon, a flumioxazin, a metalaxil-m és a pimetrozin hatóanyagok jóváhagyási időtartamát legutóbb az (EU) 2017/841 bizottsági végrehajtási rendelet (3) hosszabbította meg. Ezen anyagok jóváhagyási időtartama 2018. június 30-án jár le. Az 1141/2010/EU bizottsági rendelet (4) 4. cikkének megfelelően kérelmet nyújtottak be az említett hatóanyagnak a 91/414/EGK tanácsi irányelv (5) I. mellékletébe való felvétele megújítására.

               (3)

               Az alfa-cipermetrin, a benalaxil, a bifenazát, a bromoxinil, a klórprofam, a ciazofamid, a dezmedifam, az etoxazol, a fenamidon, a foramszulfuron, a Gliocladium catenulatum (törzs: J1446), az izoxaflutol, a metoxifenozid, a milbemektin, az oxaszulfuron, a fenmedifam és az s-metaklór hatóanyagok jóváhagyási időtartamát legutóbb az (EU) 2017/841 végrehajtási rendelet hosszabbította meg. Ezen anyagok jóváhagyási időtartama 2018. július 31-én jár le.

               (4)

               Az (EU) 2015/404 bizottsági végrehajtási rendelet (6) meghosszabbította a beflubutamid, a kaptán, a dimetoát, a dimetomorf, az etoprofosz, a folpet, a formetanát, a metiokarb, a metribuzin, a foszmet, a pirimifosz-metil és a propamokarb hatóanyagok jóváhagyási időtartamát. Ezen anyagok jóváhagyási időtartama 2018. július 31-én jár le.

               (5)

               Az etefon és a fenamifosz hatóanyagok jóváhagyási időtartamát legutóbb az (EU) 2015/415 bizottsági végrehajtási rendelet (7) hosszabbította meg. Ezen anyagok jóváhagyási időtartama 2018. július 31-én jár le.

               (6)

               A bentiavalikarb, a boszkalid, a karvon, a fluoxastrobin, a Paecilomyces lilacinus (törzs: 251) és a protiokonazol hatóanyagok jóváhagyási időtartama 2018. július 31-én jár le.

               (7)

               A Bizottsághoz a 844/2012/EU bizottsági végrehajtási rendeletnek (8) megfelelően kérelmeket nyújtottak be a (3)–(5) preambulumbekezdésben felsorolt anyagok jóváhagyásának meghosszabbítása iránt.

               (8)

               mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért jóváhagyási időtartamukat meg kell hosszabbítani.

               (9)

               Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

               (10)

               Tekintettel arra, hogy egyes hatóanyagok jelenlegi jóváhagyásának érvényessége 2018. június 30-án lejár, ennek a rendeletnek a lehető leghamarabb hatályba kell lépnie.

               (11)

               Az 540/2011/EU végrehajtási rendeletet ezért ennek megfelelően módosítani kell.

               (12)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 27-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (3)  A Bizottság (EU) 2017/841 végrehajtási rendelete (2017. május 17.) az 540/2011/EU végrehajtási rendeletnek az alfa-cipermetrin, az Ampelomyces quisqualis (törzs: AQ 10), a benalaxil, a bentazon, a bifenazát, a bromoxinil, a karfentrazon-etil, a klórprofam, a ciazofamid, a dezmedifam, a dikvat, a DPX KE 459 (flupirszulfuron-metil), az etoxazol, a famoxadon, a fenamidon, a flumioxazin, a foramszulfuron, a Gliocladium catenulatum (törzs: J1446), az imazamox, az imazoszulfuron, az izoxaflutol, a laminarin, a metalaxil-m, a metoxifenozid, a milbemektin, az oxaszulfuron, a pendimetalin, a fenmedifam, a pimetrozin, az s-metolaklór és a trifloxistrobin hatóanyagok jóváhagyási időtartamának meghosszabbítása tekintetében történő módosításáról (HL L 125., 2017.5.18., 12. o.).

      (4)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

      (5)  A Bizottság 1141/2010/EU rendelete (2010. december 7.) a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).

      (6)  A Bizottság (EU) 2015/404 végrehajtási rendelete (2015. március 11.) az 540/2011/EU végrehajtási rendeletnek a beflubutamid, a kaptán, a dimetoát, a dimetomorf, az etoprofosz, a fipronil, a folpet, a formetanát, a glufoszinát, a metiokarb, a metribuzin, a foszmet, a pirimifosz-metil és a propamokarb hatóanyagok jóváhagyási időtartamának meghosszabbítása tekintetében történő módosításáról (HL L 67., 2015.3.12., 6. o.).

      (7)  A Bizottság (EU) 2015/415 végrehajtási rendelete (2015. március 12.) az 540/2011/EU végrehajtási rendeletnek az etefon és a fenamifosz hatóanyagok jóváhagyási időtartamának meghosszabbítása tekintetében történő módosításáról (HL L 68., 2015.3.13., 28. o.).

      (8)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

      MELLÉKLET
      Az 540/2011/EU végrehajtási rendelet mellékletének A. része a következőképpen módosul:

                  (1)

                  A 15. sor („Dikvat”) hatodik oszlopában („Jóváhagyás lejárta”) megadott dátum helyébe „2019. június 30.” lép.

                  (2)

                  A 23. sor („Pimetrozin”) hatodik oszlopában („Jóváhagyás lejárta”) megadott dátum helyébe „2019. június 30.” lép.

                  (3)

                  A 35. sor („Famoxadon”) hatodik oszlopában („Jóváhagyás lejárta”) megadott dátum helyébe „2019. június 30.” lép.

                  (4)

                  A 37. sor („Metalaxil-M”) hatodik oszlopában („Jóváhagyás lejárta”) megadott dátum helyébe „2019. június 30.” lép.

                  (5)

                  A 39. sor („Flumioxazin”) hatodik oszlopában („Jóváhagyás lejárta”) megadott dátum helyébe „2019. június 30.” lép.

                  (6)

                  A 42. sor („Oxaszulfuron”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (7)

                  A 44. sor („Foramszulfuron”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (8)

                  A 46. sor („Ciazofamid”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (9)

                  A 62. sor („Fenamidon”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (10)

                  A 63. sor („Izoxaflutol”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (11)

                  A 78. sor („Klórprofam”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (12)

                  A 83. sor („Alfa-cipermetrin”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (13)

                  A 84. sor („Benalaxil”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (14)

                  A 85. sor („Bromoxinil”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (15)

                  A 86. sor („Dezmedifam”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (16)

                  A 88. sor („Fenmedifam”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (17)

                  A 96. sor („Metoxifenozid”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (18)

                  A 97. sor („S-metolaklór”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (19)

                  A 98. sor („Gliocladium catenulatum”, törzs: J1446) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (20)

                  A 99. sor („Etoxazol”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (21)

                  A 109. sor („Bifenazát”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (22)

                  A 110. sor („Milbemektin”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (23)

                  A 141. sor („Fenamifosz”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (24)

                  A 142. sor („Etefon”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (25)

                  A 145. sor („Kaptán”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (26)

                  A 146. sor („Folpet”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (27)

                  A 147. sor („Formetanát”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (28)

                  A 148. sor („Metiokarb”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (29)

                  A 149. sor („Dimetoát”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (30)

                  A 150. sor („Dimetomorf”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (31)

                  A 152. sor („Metribuzin”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (32)

                  A 153. sor („Foszmet”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (33)

                  A 154. sor („Propamokarb”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (34)

                  A 155. sor („Etoprofosz”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (35)

                  A 156. sor („Pirimifosz-metil”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (36)

                  A 158. sor („Beflubutamid”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (37)

                  A 163. sor („Bentiavalikarb”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (38)

                  A 164. sor („Boszkalid”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (39)

                  A 165. sor („Karvon”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (40)

                  A 166. sor („Fluoxastrobin”) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (41)

                  A 167. sor („Paecilomyces lilacinus”, törzs: 251) hatodik oszlopában („Jóváhagyás lejárta”) megadott dátum helyébe „2019. július 31.” lép.

                  (42)

                  A 168. sor („Protiokonazol”) hatodik oszlopában („Jóváhagyás lejárta”) megadott dátum helyébe „2019. július 31.” lép.